Document ID: 32006D0506

KOMISIJAS LĒMUMS
(2006. gada 19. jūlijs),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem
(izziņots ar dokumenta numuru K(2006) 3257)
(Dokuments attiecas uz EEZ)
(2006/506/EK)
EIROPAS KOPIENU KOMISIJA,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 66. panta 2. punktu,
tā kā:
(1)
Ungārija pēc tam, kad tās teritorijā mājputnu saimē uzliesmoja augsti patogēna H5N1 apakštipa putnu gripa, ir veikusi atbilstošos pasākumus, kas paredzēti Komisijas 2006. gada 14. jūnija Lēmumā 2006/145/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4).
(2)
Ņemot vērā epidemioloģiskās situācijas turpmāko attīstību Ungārijā, jāpagarina termiņš pasākumiem, kas noteikti A un B apgabalos saskaņā ar Lēmuma 2006/415/EK 4. panta 4. punkta b) apakšpunkta iii) daļu.
(3)
Dānija ir paziņojusi Komisijai, ka visi kontroles pasākumi saistībā ar augsti patogēnu H5N1 apakštipa putnu gripas uzliesmojumu piemājas saimniecības mājputnu saimē ir pārtraukti līdz 2006. gada 30. jūnijam, un tāpēc pasākumi, kas A un B apgabalos noteikti saskaņā ar minēta lēmuma 4. panta 2. punktu, vairs nav vajadzīgi.
(4)
Tāpēc Lēmuma 2006/415/EK pielikuma A un B daļa ir attiecīgi jāgroza.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2006. gada 19. jūlijā

Labels: 3
0
18
6